Ruth Thu

Ruth Thu (født 1935) er en norsk politiker og organisasjonskvinne.

Hun har sin yrkesbakgrunn som helsefagarbeider. Hun ble fylkesleder, senere medlem av landsstyret i Norsk Hjelpepleierforbund.

Ruth Thu var den første kvinnen som ble valgt til leder i Klepp arbeiderparti. Hun har vært medlem av både Klepp kommunestyre og Rogaland fylkesting. Hun har også ledet eldrerådet i Rogaland fylkeskommune.

Hun har vært med i amatørteater, sangkor og annet organisasjonsliv i hele sitt voksne liv.

I oktober 2008 mottok hun Kongens fortjenstmedalje i sølv for sin aktive foreningsinnsats. Hun ble tildelt medaljen av ordfører Elfin Lea da hun ledet et møte i pensjonistlaget i Klepp.

Hun er gift med idrettslederen og Ap-politikeren Reidar B. Thu.

Referanser 

Lokalpolitikere i Klepp
Ap-politikere i Rogaland
Norske fagforeningspersoner
Kongens fortjenstmedalje i sølv
Personer fra Mandal kommune